
MAŽEIKIŲ LOPŠELIO-DARŽELIO „DELFINAS“
LOGOPEDO PAREIGYBĖS APRAŠYMAS

I SKYRIUS
PAREIGYBĖ

1. Pareigybės pavadinimas – logopedas.
2. Pareigybės grupė – specialistas. 
3. Pareigybės lygis – A2. 
4. Pareigybės paskirtis – teikti pagalbą mokiniams, ugdomiems pagal ikimokyklinio ir priešmokyklinio ugdymo programas, kuriems reikalinga logopedo pagalba.
5. Logopedas tiesiogiai pavaldus Mažeikių lopšelio-darželio „Delfinas“ (toliau – Įstaiga) direktoriaus pavaduotojui ugdymui.
6. Logopedą, teisės aktų nustatyta tvarka, į darbą priima ir atleidžia iš pareigų Įstaigos direktorius.

II SKYRIUS 
[bookmark: _GoBack]SPECIALIEJI REIKALAVIMAI ŠIAS PAREIGAS EINANČIAM DARBUOTOJUI 

7. Šias pareigas einantis darbuotojas turi atitikti šiuos bendruosius ir specialiuosius reikalavimus: 
7.1. turėti aukštąjį universitetinį išsilavinimą, pedagogo kvalifikaciją ir būti  baigusiam studijų programą ar specializaciją logopedams rengti; arba turėti aukštąjį universitetinį išsilavinimą, logopedo ar defektologo ir logopedo, ar oligofrenopedagogo kvalifikaciją; arba turėti aukštąjį universitetinį išsilavinimą, specialiosios pedagogikos kvalifikacinį laipsnį ir studijų metu būti baigusiam ne trumpesnį kaip 60 studijų kreditų logopedijos studijų modulį; arba turėti aukštąjį universitetinį išsilavinimą ir būti baigusiam specialiosios pedagogikos (logopedijos) studijų programą (specializaciją); arba turėti aukštąjį universitetinį išsilavinimą, pedagogo kvalifikaciją ir aukštojoje mokykloje būti baigusiam ne trumpesnį kaip 60 studijų kreditų logopedijos studijų modulį;
7.2.  privalo mokėti lietuvių kalbą, ne žemesniu kaip B2 lygiu (atitinkančiu III valstybinės kalbos mokėjimo kategoriją); 
7.3. turėti bazinę kompiuterinio raštingumo kvalifikaciją, apimančią informacinių technologijų žinias ir gebėjimus, pakankamus darbui kompiuteriu profesinėje veikloje vartotojo lygiu. Mokėti dirbti „Microsoft Office“ programiniu paketu, naudotis elektroniniu paštu ir kitomis pareigybės funkcijoms atlikti reikalingomis informacinėmis technologijomis; 
7.4. dirbti vadovaujantis Lietuvos Respublikos švietimo įstatymu, Lietuvos Respublikos švietimo, mokslo ir sporto ministerijos patvirtintais teisės aktais bei kitais ikimokyklinį ir priešmokyklinį ugdymą, švietimo pagalbos teikimą reglamentuojančiais dokumentais; vadovautis Įstaigos nuostatais, etikos principais, darbo tvarkos taisyklėmis, darbo sutartimi ir kitais Įstaigos dokumentais; 
7.5. gebėti įvertinti pagalbos ugdymo procese reikmes ir (ar) pirminius ugdymosi poreikius; 
7.6. išmanyti vaiko ugdymosi pagalbos ir intervencijos priemones, individualių ugdymosi poreikių tenkinimo kryptis ir būdus; 
7.7. gebėti bendrauti ir bendradarbiauti su ugdytiniais, jų mokytojais, tėvais (globėjais, rūpintojais), pedagoginių psichologinių tarnybų, sveikatos priežiūros, švietimo ir kitų įstaigų darbuotojais; 
7.8. gebėti savarankiškai planuoti ir organizuoti savo veiklą, spręsti iškilusias problemas ir konfliktus, dirbti komandoje; 

III SKYRIUS 
ŠIAS PAREIGAS EINANČIO DARBUOTOJO FUNKCIJOS 

8. Tiesioginio darbo funkcijos:
8.1. įvertina vaikų kalbos, kalbėjimo ir komunikacijos ugdymosi poreikius;
8.1.1. identifikuoja vaiko kalbos ir komunikacijos sunkumų pobūdį;
8.1.2. stebi  vaiką  ugdymo  procese,  analizuoja  jo  kalbos  ir  komunikacijos  gebėjimus, išskiria stipriąsias ir tobulintinas sritis;
8.1.3. nustato švietimo pagalbos poreikį, numato pagalbos tikslus, kryptis ir būdus;
8.1.4. aptaria vertinimo rezultatus su mokytojais, kitais specialistais ir Vaiko gerovės komisija, supažindina tėvus (globėjus, rūpintojus);
8.2. teikia švietimo pagalbą vaikams:
8.2.1. veda individualias, pogrupines ar grupines logopedines pratybas;
8.2.2. teikia pagalbą vaiko įprastoje ugdymosi aplinkoje arba logopedo kabinete;
8.2.3. taiko  individualizuotus  kalbos  ir  komunikacijos  ugdymo  metodus,  priemones  ir strategijas;
8.2.4. padeda vaikui lavinti kalbinius, komunikacinius ir pažintinius gebėjimus, stiprina ugdymosi motyvaciją ir savarankiškumą;
8.2.5. bendradarbiaudamas su mokytoju, taiko ugdymo turinio pritaikymą, rekomenduoja metodus ir priemones;
8.2.6. dalyvauja  kuriant  įtraukiojo  ugdymo aplinką,  atitinkančią  universalaus  dizaino principus;
8.2.7. užtikrina vaikų fizinį ir emocinį saugumą logopedinių pratybų metu.
9. Netiesioginio darbo funkcijos:
9.1. planuoja ir rengiasi pagalbos teikimui:
9.1.1. analizuoja vertinimo duomenis ir rengia pagalbos planą;
9.1.2. parenka tinkamus ugdymo metodus, priemones ir kompensacines technologijas;
9.1.3. planuoja pagalbos intensyvumą ir turinį;
9.1.4. vertina pagalbos veiksmingumą, kaupia ir analizuoja duomenis;
9.1.5. teikia rekomendacijas dėl ugdymo aplinkos pritaikymo.
9.2. bendradarbiauja ir dirba komandoje:
9.2.1. konsultuoja mokytojus, tėvus (globėjus, rūpintojus) ir kitus specialistus;
9.2.2. dalyvauja Vaiko gerovės komisijos veikloje;
9.2.3. bendradarbiauja su pedagoginėmis psichologinėmis tarnybomis, sveikatos priežiūros ir kitomis institucijomis;
9.2.4. rengia ir įgyvendina individualius pagalbos planus;
9.2.5. skatina įtraukiojo ugdymo nuostatų įgyvendinimą Įstaigoje;
9.2.6. dalijasi profesine patirtimi, teikia siūlymus veiklos gerinimui.
9.3. vykdo profesinės veiklos funkcijas:
9.3.1. tvarko logopedinių pagalbų dokumentaciją;
9.3.2. užtikrina duomenų konfidencialumą;
9.3.3. reflektuoja savo profesinę veiklą, tobulina kvalifikaciją;
9.3.4. dalyvauja Įstaigos veiklos planavime ir įsivertinime;
9.3.5. laikosi profesinės etikos normų.


IV SKYRIUS
[bookmark: _Hlk234414968]ŠIAS PAREIGAS EINANČIO DARBUOTOJO TEISĖS

10.  Logopedas turi teisę:
10.1.  gauti darbui reikalingą informaciją ir priemones;
10.2.  teikti pasiūlymus dėl darbo sąlygų gerinimo; 
10.3.  atsisakyti vykdyti neteisėtus pavedimus teisės aktų nustatyta tvarka;
10.4.  kelti kvalifikaciją ir dalyvauti mokymuose; 
10.5. naudotis  kitomis  Lietuvos  Respublikos  teisės  aktuose  nustatytomis  darbuotojo teisėmis.

V SKYRIUS 
ŠIAS PAREIGAS EINANČIO DARBUOTOJO ATSAKOMYBĖ  

11. Šias pareigas einantis darbuotojas atsako už: 
11.1. kokybišką pareigybės aprašyme nurodytų funkcijų vykdymą ir pavestų užduočių atlikimą laiku; 
11.2. korektišką gautų duomenų panaudojimą ir turimos informacijos konfidencialumą; 
11.3. vaikų saugumą ugdymo(si) proceso metu Įstaigoje ir už jos ribų;
11.4. inventoriaus tinkamą naudojimą ir priežiūrą; 
11.5. darbo drausmės pažeidimus, dėl jo kaltės padarytą žalą, darbuotojas atsako Įstaigos darbo taisyklių, Lietuvos Respublikos įstatymų nustatyta tvarka.

